Den Vest-Sjællandske Avis, 1819-10-30
Den 26. Aug, overbragte to Tartarer, som vare afsendte fra Mahmud Paschas Leir ved Ban, Dervisch Paschas og hans Sarrefs Hoveder. Dervisch Pascha havde været Statholder i Van, Sultanen lod ham afsætte og udvalgte Jbrahim Dschement Pascha i hans Sted; Dervisch lod som han adlød, forlod Staden, men satte sig derpaa i Spidsen foren Hoben oprøriske Kurder, som streifede omkring i hine Egne, overrumplede den, og Jbrahim dræbte sig selv; ne sendte Sultanen Gouvernøren i Jtschil, Mahomed Pascha imod ham, som det lykkedes at bemægtige sig denne Oprører. – J de sidste Dage af August blev Storvezieren og de øvrige Ministre pludselig tilsagte at møde ved Hoffet; da de vare forsamlede bekiendtgjorde Sultanen, at han befandt sig beføiet til at afsætte Mufti (eller den øverste Geistlige) Mustapha Aassim Effendi, som skildres at være en Mand af Ære og Kundskaber og at høre. til een af de anseeligste Familier af de Ulemas (lærde i Koranens Fortolkning. De Aassims udgiøre en berømt lærd Familie blandt Tyrkerne; Tyrkiet har to Skribentere af Anseelse, som bære dette Navn, og den yngste af disse Aassim Jsmail Effendi blev Muf i i 1758) i hans Sted er den 73 aarige Hadschi Halil Effendi bleven udvalgt til Mufti, fra Begyndelsen en circassisk Slavedreng i Seraillet, som efterhaanden har opsvunget sig til denne høieste geistlige og lovkyndige Hæderspost i Riget, saasnart Storherrens Beslutning var bleven bekiendtgjort, saa blev den ene Fløi af den store Port paa Seraillet (hvoraf den Tyrkiske Regiering har sin Benævnelse) tillukket, Tegnet paa en Muftis Afsættelse; den Afsatte har begivet sig hene til sit Lyststed for at oppebie Sultanens nærmere Ordre. Tre Ministre have havt den samme Skjæbne som Mufti og den første Admiral paa Floden, Capudan Beg, som forskiellige Beskyldninger ere blevne lagte til Last, er bleven bragt ombord paa et Krigskib, forhørt i Kapudan Paschas Nærværelse og derpaa qvalt og kastet i Havet, den nuværende Kapudan Pascha eller Storadmiral udmærker sig desuden ved sin Strenghed og ved den Kraft, hvormed han gaaer til Værks mod Oprørerne; Janitschar Agaen og Topdschi Baschiarbeide i Forening med ham. – Man veed, at Beboerne i Jassy giorde for nogen Tid siden Oprør mod deres Hospodar, Fyrsten Carl Callimachi; han er nu kommen tilbage til Constantinopel og har der nydt en Ære og Udmærkelse, som ingen Hospodar for ham; Storveziren overleverede ham egenhændigen en Hæderspels og en Skrivelse, som indeholdt den største Lovtale over hans Embedsførelse; som bekiendt er Fyrsten Michael Suzzo udnævnt til hans Efterfølger. Et Dansk Skib har ført nogle Deputerede fra Regieringerne i Algier og Tunis, som overbringe de Presenter til Sultanen, som der pleie hvert tredie Aar at sendes ham, og som bestaae i Løver, Tigre, Leoparder, Strudser, Heste og flere af disse Landes Frembringelser. - Forstaaelsen med Persien er som sædvanlig ikke den bedste, i hvormeget de Mahomedanske Magter end trænge til i disse Tider at holde sammen, og den Persiske Gesandt i Constantinopel Mirza Ferdschullah har maattet paa en Tid fierne sig fra Hovedstaden; nu begynder han igien at nærme sig til den. - Pesten grasserer slemt i Constantinopel og alle Hospitaler ere opfyldte, i Smyrna og i Ægypten er den i Aftagelse. – Man har forresten nye og ret interessante Efterretninger fra Constantinopel.